ฟอร์บส์จัดอันดับให้นายกรัฐมนตรีเยอรมันเป็นสตรีทรงอิทธิพลสูงสุดของโลกอีกหนึ่งสมัย
แก๊งดาราจัดเต็ม ปาร์ตี้ฉลอง "แหวนแหวน" เรียนจบ Harvard Business School
ฟังอีกมุม หญิงทุบรถจอดขวางหน้าบ้าน ชาวเน็ตขอแจงแทน
TRENDING TAG สังคม แวดวงสังคม เปรมชัย กรรณสูต หวย 30 ล้าน เสือดำ ครูปรีชา คดีล่าสัตว์
หน้าแรกข่าว > ต่างประเทศ > ฟอร์บส์จัดอันดับให้นายกรัฐมนตรีเยอรมันเป็นสตรีทรงอิทธิพลสูงสุดของโลกอีกหนึ่งสมัย
20 ส.ค. 52 (10:03 น.) เปิดอ่าน ความคิดเห็น 1
ฟอร์บส์ จัดอันดับ 100 สตรีทรงอิทธิพลของโลก นายกฯหญิงเยอรมันคั่วอันดับ 1 ฮิลลารี่อันดับ 36 สุภาพสตรีหมายเลขหนึ่งของสหรัฐฯ ติดอันดับเป็นครั้งแรก ส่วนอดีตรมต.ต่างประเทศอเมริกา "ไรซ์" หลุดอันดับหลังจากพ้นตำแหน่ง
นิตยสารฟอร์บส์ประกาศผลการจัดอันดับ 100 สตรีผู้ทรงอิทธิพลของโลกประจำปี ค.ศ.2009 (พ.ศ.2552) โดยนายกรัฐมนตรีอังเกลา แมร์เคิล แห่งเยอรมนี ได้รับการจัดอันดับให้เป็นสตรีผู้ทรงอิทธิพลสูงสุดอันดับหนึ่งเป็นปีที่สี่ ติดต่อกัน
นางแมร์เคิล วัย 55 ปี ได้รับการเลือกตั้งเป็นนายกรัฐมนตรีหญิงคนแรกของประเทศเยอรมนีเมื่อปี ค.ศ.2005 (พ.ศ.2548) และเธอได้รับการคาดการณ์ว่าจะชนะการเลือกตั้งอีกครั้งในวันที่ 27 กันยายนนี้
สำหรับสตรีที่เป็นบุคคลสำคัญระดับโลกรายอื่น ๆ ที่ติดอยู่ในการจัดอันดับครั้งนี้ได้แก่ นางฮิลลารี คลินตัน รัฐมนตรีว่าการกระทรวงการต่างประเทศของสหรัฐอเมริกา ที่ติดอยู่ในอันดับที่ 36 ตกจากอันดับที่ 28 ในปีที่แล้ว ซึ่งเป็นช่วงเวลาที่เธอกำลังมีสถานะเป็นหนึ่งในตัวเลือกลงชิงตำแหน่ง ประธานาธิบดีสหรัฐฯของพรรคเดโมแครต
ขณะเดียวกันนางมิเชล โอบามา สุภาพสตรีหมายเลขหนึ่งของสหรัฐฯ ก็มีรายชื่ออยู่ในการจัดอันดับดังกล่าวเป็นครั้งแรก โดยเธอติดอยู่ในอันดับที่ 40 เหนือโอปราห์ วินฟรีย์ พิธีกรชื่อดังที่อยู่ในอันดับที่ 41 และสมเด็จพระราชินีนาถอลิซาเบธที่ 2 แห่งอังกฤษ ที่อยู่ในอันดับที่ 42
นอกจากนางโอบามาแล้ว นางโซเนีย โซโตมายอร์ ประธานศาลฎีกาเชื้อสายสเปนคนแรกของสหรัฐฯ ก็มีรายชื่ออยู่ในการจัดอันดับ 100 สตรีผู้ทรงอิทธิพลของโลกเป็นครั้งแรกเช่นกัน โดยเธอถูกจัดอยู่ในอันดับที่ 54
อย่างไรก็ตาม เป็นที่น่าสังเกตว่านางคอนโดลีซซา ไรซ์ อดีตรัฐมนตรีว่าการกระทรวงต่างประเทศสหรัฐฯ ได้หลุดออกจากการจัดอันดับดังกล่าว ภายหลังจากที่เธอพ้นตำแหน่งรัฐมนตรีไปเมื่อเดือนมกราคมที่ผ่านมา
ทั้งนี้ การจัดอันดับ 100 สตรีผู้ทรงอิทธิพลของโลกโดยนิตยสารฟอร์บส์จะพิจารณาจากปัจจัยทางด้านอิทธิพล ที่มีต่อระบบเศรษฐกิจ การปรากฏตัวในสื่อ และการประสบความสำเร็จในอาชีพการงาน ของสตรีรายนั้น ๆ
ฟอร์บส์ สหรัฐ อังกฤษ อิทธิพล ฮิลลารี่ เยอรมัน ต่างประเทศ
ฟอร์บส์ จัดอันดับมหาเศรษฐี เจียรวนนท์ อันดับ 1 ของไทย
1 มิ.ย. 60 (12:16 น.)
ฟอร์บส์ จัดเศรษฐีโลกบิลเกตส์แชมป์ ธนินท์รวยสุดในไทย
3 มี.ค. 58 (16:45 น.)
เปิดโผเศรษฐีโลก "ทักษิณ" อันดับร่วง เงินหาย 3,200 ล้าน
4 มี.ค. 57 (08:04 น.)
ราชันแซงผี! ทีมกีฬามูลค่าสูงที่สุดในโลก
16 ก.ค. 56 (15:32 น.)
เปิดอ่าน 64,610
เปิดอ่าน 20,501
เปิดอ่าน 12,905
เปิดอ่าน 12,747
เปิดอ่าน 9,151
ฟอร์บส์ จัดอันดับ 100 สตรีทรงอิทธิพลของโลก นายกฯหญิงเยอรมันคั่วอันดับ 1 ฮิลลารี่อันดับ 36 สุภาพสตรีหมายเลขหนึ่งของสหรัฐฯ ติดอันดับเป็นครั้งแรก
20 ส.ค. 52 (10:03 น.) เปิดอ่าน1,812 จำนวนแชร์0 จำนวนคอมเม้น 1